Nogometni savez Kipra
Nogometni savez Kipra (CFA) (Grčki: Κυπριακή Ομοσπονδία Ποδοσφαίρου, ΚΟΠ) je najviše nogometno tijelo na Kipru. Nogomet su na Kipar donijeli britanski vojnici pa se tako i nogometna igra počela razvijati. Nogometni savez je osnovan 1934, članom FIFA-e postaju 1948. a UEFA-e 1962. godine. Nogometni savez Kipra organizira takmičenja: Prva divizija, nogometni kup, superkup, Futsal ligu, Futsal kup. Pod kontrolom nogometnog saveza je također i nogometna reprezentacija. Sjedište saveza je u glavnom gradu Kipra Nikoziji. Trenutni predsjednik je Costakis Koutsokoumnis.